Poštovani ravnatelju, poštovani profesori, djelatnici škole i, naravno, drage kolege,
U ime našeg razreda želim da kažem nekoliko riječi i da prije svega izrazim veliku zahvalnost što smo upravo mi izabrani za najbolji razred prošle školske godine.
Iskreno, kada smo saznali za ovu nagradu, nismo bili sasvim sigurni kako smo uspjeli. Neću tvrditi da smo uvijek bili najdisciplinovaniji razred, niti da je sa nama uvijek bilo lako. Ali očigledno smo, na neki nama svojstven način, ipak uspjeli pokazati nešto što je bilo vrijedno priznanja.
Mislim da ova nagrada ne pripada samo nama kao učenicima. Ona pripada i našim profesorima koji su imali dovoljno strpljenja da nas prate kroz sve naše uspjehe, greške, šale, obaveze i, vjerovatno, poneku glavobolju. Hvala vam što ste vjerovali u nas, čak i onda kada možda mi sami nismo bili potpuno sigurni u sebe.
Posebno hvala našoj razrednici, koja je bila uz nas kroz cijelu godinu i imala zadatak da, između ostalog, od jedne prilično šarolike grupe ljudi napravi razred koji danas stoji ovdje sa ovom nagradom.
Hvala i našim roditeljima, koji nisu trenutno prisutni, na njihovoj podršci, strpljenju i svemu što rade za nas, jer nijedan naš uspjeh nije samo naš. 
A najviše hvala kolegama iz razreda. Možda nismo uvijek bili najmirniji, možda nismo uvijek sve radili po pravilima, ali smo se držali zajedno. I upravo mislim da je to ono što ovu nagradu čini posebnom.
[bookmark: _GoBack]Zato ovu nagradu ne bih shvatio samo kao priznanje za ono što smo uradili prošle godine, već i kao podsticaj da nastavimo biti ono što jesmo — samo možda za nijansu manje haotični.
Hvala vam svima i od srca nam znači što je naš razred prepoznat na ovaj način.

